Betjening via nettet De bedre portaler skal for eksempel gøre det lettere for borgere at betjene sig selv via nettet i forhold til det offentlige. Portalernes design Ifølge projektets leder, lektor Jan Stage fra Aalborg Universitets institut for datalogi, er der sund fornuft i at styrke portalernes design. De spiller en central rolle for it-systemernes brugbarhed. - Brugerne af disse webportaler er en broget skare. Derfor er det ekstra vigtigt, at portalerne er lette at forstå og anvende, siger Jan Stage. Problemet med de nuværende metoder til at teste brugervenligheden er, at de er dyre og tidkrævende og typisk virker bedst på et næsten færdigt system. - Vi vil lave et katalog over mere effektive metoder, der sikrer fokus på brugbarheden helt fra starten, siger Jan Stage. ritzau/

Referat:
En støtte på knap seks millioner kroner fra Det Strategiske Forskningsråd står bag et nyt dansk forskningsprojekt, der skal sikre mere brugervenlige it-portaler.